Radu Drăguşin va fi titular la Tottenham sâmbătă, anunţă tehnicianul echipei
Tehnicianul Ange Postecoglou a anunţat că Radu Drăguşin va fi titular la Tottenham la meciul cu Fulham, programat sâmbătă, în Premier League, transmite News.ro.
Fundaşul, care a evoluat în patru meciuri introdus în joc de pe banca de rezerve după ce a fost transferat în ianuarie de la Genoa, îl va înlocui în primul "11" pe Micky van de Ven, accidentat.
Vorbind într-o conferinţă de presă vineri după-amiază, Postecoglou a declarat: "Voi elimina suspansul – Radu va fi titular mâine". "A trebuit să aibă răbdare pentru a-şi găsi şansa, Micky şi Cristian (Romero) fiind excepţionali şi noi având un meci pe săptămână. Cred că s-a descurcat bine. Cred că ne poate aduce ceva diferit".
Tottenham Hotspur va întâlni Fulham, sâmbătă, în deplasare, de la ora 19.30, în etapa a 29-a din Premier League.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank